KINABATANGAN: Koupisan Dupot Talun pikikiro podokot pamalaa buayo id Baang Kinabatangan poinsomok Kampung Bilit, do hiti montok mamagakom dupot dilo ih kikotumbayaan minangakan songulun kusai tadau Koduo nakatalib.
Tupisor Koupisan dilo Jimli Perijin, minoboros do kiis kumoiso kapaampai pongumangan buayo id kinoyonon dilo om puru dau papasang do laa dilo montok mangalai aantakan kawagu ilo.
Poingkuro po ka disio, osusa do mongilo do buayo di kosulung do laa dilo, ih buayo di minongumang di mungui.
“Baang Kinabatangan nopo nga tiyonon do buayo. Papasangon tokou laa nga amu tokou koilo do buayo di kosulung dilo ih minongumang toi ko hombo,” ka disio kumaa BH.
Id kinaantakan jam 3 sosodopon tadau Koduo nakatalib, tinan Munir Sahid, 44, nabantalan miampai bagas nosindualan id tipus om poo, kikotumbayaan nokokot do buayo id Baang Kinabatangan poinsomok Kampung Bilit, pikikiro iso kilometer mantad tampat dau pinoruput natagak. – BH Online
min_Latn min_Latn min_Latn bam_Latn min_Latn